भटक कर भारतीय सीमा में आ जाते हैं चीनी : भारत  
भारत ने बृहस्पतिवार को कहा कि चीनी गश्ती दल भटक कर भारतीय सीमा में आ जाते हैं लेकिन चीन के साथ लगी सीमा सबसे शांत है।
भारत ने बृहस्पतिवार को कहा कि चीनी गश्ती दल भटक कर भारतीय सीमा में आ जाते हैं लेकिन चीन के साथ लगी सीमा सबसे शांत है।  विदेश मंत्रालय के आधिकारिक प्रवक्ता विष्णु प्रकाश ने बताया, चीन के साथ हमारी लंबी सीमा है। चीन के साथ वास्तविक नियंत्रण रेखा (एलएसी) अभी तक सीमांकित नहीं है और इसलिए, चूंकि रेखा सीमांकित नहीं है, अवधारणा में मतभेद है जो बहुत स्वाभाविक है और मैं कहता हूं कि यह लंबी सीमा है। प्रकाश ने कहा, समय समय पर गश्ती दल भटक जाते हैं। यह कोई नया नहीं है। यह होता है। लेकिन जब होता है, वे अपने क्षेत्र में लौट जाते हैं। वह एलएसी से लगे इलाके में चीनी गश्ती दल के हालिया प्रवेश के बारे में रिपोटरें पर प्रश्नों का जवाब दे रहे थे।  विदेश मंत्रालय के प्रवक्ता ने कहा, मैं उजागर करना चाहूंगा कि भारत-चीन सीमा सर्वाधिक शांत सीमाओं में से एक है। प्रकाश ने कहा कि भारत और चीन के पास एक बहुत ही अच्छा तंत्र है और अगर इस तरह के प्रवेश पर कोई मुद्दा सामने आता है तो उन्हें तुरंत उठाया जाता है और सौहाद्रपूर्ण ढंग से हल किया जाता है।